Wat kies jy JC of JD? - Wilhelm Leuschner
WAT KIES JY – JC OF JD?
Van wie of wat is jy ’n dissipel? Om dit te kan antwoord moet ons eers weet wat ’n dissipel is. ’n Dissipel in die Bybelse tyd was ’n persoon wat iemand anders gevolg het, maar nie net gevolg het om te kyk wat hulle maak nie – nee, ’n dissipel was ’n volgeling wat SOOS die ander persoon wou word. Jy wou nie net die T-hemp hê nie, jy wou soos hy wees! ’n Volgeling van Plato wou alles weet wat Plato gedoen het, ’n dissipel van Plato wou soos Plato word. In die Nuwe Testament lees ons van 2 tipes dissipels – dié van Johannes die Doper en dié van Jesus. Kom ons gaan kyk bietjie na hulle....
Feeskos - Jaco Kruger
LEES: SPREUKE 9:1-18
1. Die wêreld van oorleef
In 1987 is daar ŉ Deense film gemaak wat in Engels die titel gehad het Babette’s Feast. Dit gaan oor ŉ Franse vrou, Babette, wat uit Frankryk moes vlug en toe ŉ heenkome op die Deense platteland gekry het. In ŉ klein dorpie aan die kus begin sy werk as die huishoudster vir twee bejaarde oujongnooi susters. Die susters is lidmate van ŉ klein gemeentetjie. Maar oor jare het die gemeente verstok geraak en verstrengel in allerhande bagasie. Hierdie een is kwaad vir daardie een omdat hulle ouers al ŉ vete gehad het. Hierdie man en vrou is al veertig jaar getroud, maar hulle kan mekaar nie vat nie. Die twee susters self het beide liefdesteleurstellings gehad in hulle jeug, en leef met die verwyt van wat kón gewees het. En die erediens van die gemeente bestaan uit die sing van ŉ paar stokou melodieë en die nadink oor die nalatenskap van die stigter van die gemeente wat nou al baie jare gelede dood is.
Padkos - Jaco Kruger
LEES: 1 KONINGS 19:1-8
1. ŉ Doodloopstraat in die woestyn
Om te lewe is in baie opsigte om deur die woestyn te reis. En die pad deur die woestyn is nie altyd maklik nie. Die pad deur die woestyn is, om die waarheid te sê, nogal heel dikwels ŉ stryd.
Aan die begin van Elia se pad, soos wat ons dit hier lees, is die dinge dalk heel wit en swart vir hom. Dis duidelik wie sy vyande is – die Baälprofete en daardie koningin Isebel, wat God se mense wil wegtrek na afgode toe. En dis ook duidelik dat God hierdie afgodsdiens wil uitwis: vuur uit die hemel verteer Elia se offer daar op Karmelberg, terwyl die Baälprofete verneder word. Uiteindelik word ŉ klomp van hulle ook doodgemaak. Maar dan, skielik, is Elia se eie lewe in gevaar en hy moet vlug. En op ŉ stadium bevind hy hom alleen ŉ dag se reis ver die woestyn in.